
Tasg 1 (1,500) 

Sylweddolaf bwysigrwydd o adfyfyrio ar weithgareddau a gwersi er mwyn adnabod gwendidau a’r camau sydd angen cymryd er mwyn datblygu i’r dyfodol. Ar ôl gwylio’r fideo o’r gweithgaredd a’r darlleniad o’r flwyddyn flaenorol, gwelais y meysydd oedd angen sylw. Amlyga Tustin (2019) hyn trwy egluro bod adfyfyrio yn helpu athrawon i benderfynu ar yr agweddau sydd angen gwella, sy’n fuddiol ar gyfer y dyfodol. Felly gydag adfyfyriad llwyddiannus, gobeithiaf weld gwelliant amlwg ymhen y blynyddoedd canlynol. Pwysleisia Llywodraeth Cymru (2017) pwysigrwydd o gael ‘miliwn o siaradwyr Cymraeg erbyn 2050’ er mwyn achub yr ‘iaith sy’n marw’, yn ôl Dixon (2013). Felly credaf fod hunan-asesu ein sgiliau a gosod targedau i weithio tuag atynt yw’r ffordd o gyfrannu at wireddu’r weledigaeth hon. 

Darllenais y stori ‘Owain a’r Deinosoriaid’ i ddosbarth Meithrin ac er bod y stori a ddewiswyd yn apelgar, sy’n hanfodol yn ôl Athey (2007), nid oedd pob disgybl yn gwrando yn ystod y darlleniad. Roedd llawer ohonynt yn aflonydd ac felly’n tynnu sylw’r disgyblion eraill. Ond gan fod hyn dros flwyddyn yn ôl bellach, hyderaf fy mod wedi dysgu a datblygu fy sgiliau rheolaeth ac felly fy sgiliau iaith ers hynny.  

Wrth ddarllen y stori, sylwais fy mod wedi torri ar draws llif y stori trwy holi gormod o gwestiynau. Er bod Einstein (1995) yn dweud na ddylid stopio cwestiynu, ffocysais gormod ar y cwestiynau a dim digon ar yr atebion. Amlyga Llywodraeth Cynulliad Cymru (2010) bod ‘cwestiynau o ansawdd uchel yn arwain at siarad o ansawdd uchel’ felly mae ffocysu ar y cwestiynau allweddol yn unig yn holl bwysig er mwyn gweld cynnydd o ran sgiliau llythrennedd y disgyblion. Dysgais lawer o’r profiad, er enghraifft y pwysigrwydd o ofyn cwestiynau allweddol yn unig, a dros y flwyddyn ddiwethaf ymarferais y sgil hon trwy ddarllen storïau i grwpiau o blant. Cytuna Syamimi (2018) bod darllen stori yn sgil effeithiol i feithrin gan ei bod yn holl bwysig i ddenu a dal sylw’r unigolion trwy gydol y stori. Ychwanega Tony (2016) gall unrhyw un ddweud stori, ond storïwr yn unig gall ddweud dwy neu’n fwy, hynny yw ailadrodd y darlleniad er mwyn datblygu’r sgil. Trafoda Tony (2016) hyn wrth egluro bod angen i berson feithrin y sgil, awydd, tueddiad ac egni cywir er mwyn bod yn storïwr da trwy ddigon o ymarfer. Felly byddaf yn parhau i ymarfer y sgil o ddarllen stori’n effeithiol 

trwy gwestiynu llai a holi cwestiynau pwrpasol yn unig gan gynnwys ‘pwy yw’r prif gymeriad?’. Gobeithio wedyn y byddaf yn meithrin y sgiliau pwysig er mwyn datblygu’n storïwr da. 

Trafoda Hattie (2009) bod athrawon fel arfer yn aros llai nag un eiliad i ddisgybl ateb cwestiwn a chredaf fy mod yn euog o wneud hyn. Hefyd gofynnais lawer o gwestiynau caeedig heb adael lle i’r rhai agored sydd o bosib wedi rhwystro adnabod dealltwriaeth ac ymatebion gwahanol y disgyblion. Cytuna Hattie (2011) trwy egluro’r ymatebion meddylgar a myfyriol all codi o ganlyniad i gwestiynu da. Ychwanega Larkin (Walsh et al, 2007, tud 13) bod cwestiynu’n ddull pwysig o annog y disgyblion i ddatblygu eu sgiliau meddwl. Felly gwelaf fod cwestiynu’n gyffredinol yn sgil allweddol bod angen i mi ddatblygu er mwyn gweld cynnydd yn sgiliau ieithyddol y plant. Credaf mai’r ffordd orau o ddatblygu’r sgil yma yw trwy brofiad ac arsylwi dulliau cwestiynu athrawon eraill. Gallwn hefyd ymchwilio dulliau newydd ar y we er mwyn casglu gwybodaeth eilaidd yn hytrach na chynradd yn unig.  

Y brif dasg oedd i’r disgyblion ddatblygu eu sgiliau ysgrifennu a llafar. Roedd disgwyl iddynt ysgrifennu eu henwau ac yna defnyddio ansoddair, e.e. lliw, i ddisgrifio eu deinosor ar lafar. Rhoddais ddewis i’r disgyblion o ran ba liw hoffen nhw ddefnyddio er mwyn rhoi pwyslais ar lais y disgybl, fel amlyga Estyn (2018A). Ond cymerodd y disgyblion gormod o amser yn penderfynu ac yna wedi gwastraffu amser y wers felly y tro nesaf byddwn yn rhoi pymtheg eiliad iddynt benderfynu er mwyn arbed amser. 

Ystyriaf y pwysigrwydd o fodelu brawddegau a iaith gywir o flaen y dosbarth, a chredaf fod defnyddio nhw trwy ddarllen stori yn ffordd effeithiol o ddatblygu sgiliau iaith. Wrth wylio’r fideo, sylweddolaf fy mod wedi colli nifer o gyfleoedd i blethu'r rhain mewn. Felly hoffwn gynllunio’r sesiwn ddarllen o flaen llaw y tro nesaf, trwy baratoi patrymau brawddeg i’w defnyddio er mwyn modelu’r patrymau iaith gywir. Amlyga Trutia (2012, tud 5) pwysigrwydd o athrawon ym mywydau’r disgyblion gan eu bod yn fodelau rôl bwysig sy’n addysgu llawer iddyn nhw. Dengys theori gymdeithasol Bandura (McLeod, 2016) bod plant yn efelychu ymddygiad yr oedolion maent yn gyfarwydd â nhw, lle mae athrawon yn esiampl amlwg. Felly os gweithiaf ar ddatblygu hyn am y dyfodol, byddaf nid yn unig yn gwella fy sgiliau ieithyddol personol, ond mi fyddaf yn helpu’r disgyblion i ddysgu a llwyddo. Cytuna Tait (2016) trwy nodi mai gwybodaeth a sgiliau’r athrawon sy’n penderfynu os yw’r disgyblion yn llwyddo neu beidio. Er mwyn datblygu fy sgiliau, gallwn arsylwi athrawon eraill yn modelu brawddegau er mwyn casglu syniadau. Gwelir arfer da yn Ysgol Gynradd Heulfan (Estyn, 2018B) lle defnyddir yr un patrymau brawddegau pob diwrnod fel rhan o’u trefn arferol. Byddai strategaeth yr ysgol hon yn ddefnyddiol ar gyfer y dosbarth Meithrin darllenais y stori iddo gan ei bod yn dechrau’r strategaeth o’r blynyddoedd cynnar trwy gyflwyno brawddegau yn dibynnu ar anghenion yr unigolion. Maent yn defnyddio’r dull o ganu yn aml er mwyn plethu’r patrymau brawddegau mewn a chredaf fod hyn yn syniad arbennig, felly hoffwn ddefnyddio’r strategaeth yma yn y dyfodol er mwyn ei datblygu’n ymhellach. 

Wrth ail-wylio’r fideo, sylwais roedd angen ymarfer fy sgiliau treiglo ar lafar felly penderfynais i ymarfer defnyddio’r iaith Gymraeg gyda theulu a ffrindiau yn fwy aml. Pwysleisia Young (2014) pwysigrwydd o wrando ar eraill yn siarad yr iaith yn naturiol er mwyn ei ddatblygu yn bersonol, felly ceisiais argyhoeddi fy nheulu i ddefnyddio’r iaith yn fwy. Ar ôl ychydig o ddyddiau, sylwais fod fy iaith wedi datblygu yn enwedig fy nhreigladau a geirfa felly gobeithiaf bydd hyn yn ddefnyddiol ar gyfer fy sesiwn ddarllen nesaf. Sylwais nad oedd treiglo’n dod yn naturiol i’r disgyblion dosbarth Meithrin felly credaf fod gwella fy sgiliau treiglo personol yn ffordd o ddatblygu eu sgiliau nhw hefyd. Gwelaf bod damcaniaeth Bruner (Wheeler, 2017) o sgaffaldio yn ddefnyddiol fan yma trwy gefnogi’r unigolion i dreiglo’n fwy aml ond yna echdynnu’r cymorth pan ydynt yn dechrau treiglo’n annibynnol. 

Sylwaf nawr y pwysigrwydd o adfyfyrio ar waith a gweithgareddau personol er mwyn adnabod y targedau a sut i’w datblygu ymhellach. Heb recordio a gwylio’r darlleniad o’r stori a’r gweithgaredd, ni sylweddolais fod angen gwella fy sgiliau cwestiynu ac yn bennaf fy nhreiglo. Rwyf erioed wedi teimlo bod fy nhreiglo’n gryf yn ysgrifenedig ond heb sylweddoli bod angen ymarfer fy nhreiglo ar lafar. Ar hyn o bryd, teimlaf fy mod ar lefel W5 (Uwch) yn fy sgiliau llafar yn ôl y Fframwaith Cymwyseddau Iaith Gymraeg (Llywodraeth Cymru, 2019) ond hoffwn i weithio tuag at gyrraedd y lefel Hyfedredd. Er mwyn datblygu fy sgiliau i allu ‘siarad yn estynedig am faterion cymhleth’, mae angen i mi ymarfer defnyddio’r iaith yn fwy aml. Byddaf yn recordio fy hunan yn addysgu’r wers nesaf a’u cymharu i weld fy natblygiad. Nid sgiliau llafar yn unig hoffwn i ddatblygu, ond byddaf yn ceisio gwneud fy ngorau i ddatblygu fy sgiliau darllen er mwyn symud o lefel Uwch (W5) i lefel Hyfedredd (W6) ar y Fframwaith Cymwyseddau Iaith Gymraeg (Llywodraeth Cymru, 2019). Teimlaf fy mod yn eithaf hyderus ar hyn o bryd yn darllen straeon ond fel y trafodwyd yn barod, mae gen i dargedau i’w gwella. Fy mwriad yw darllen mwy o lyfrau Cymraeg yn amser fy hunan gyda’r gobaith o ddatblygu fy ngeirfa a chryfhau fy hyder darllen i eraill. Yn gyffredinol credaf fod fy sgiliau gwrando ac ysgrifennu yng nghanol lefel Uwch a Hyfedredd ar y Fframwaith Cymwyseddau Iaith Gymraeg (Llywodraeth Cymru, 2019), lle gobeithiaf weld datblygiad dros y flwyddyn nesaf. Credaf y gallai fy sgiliau gwrando ac ysgrifennu ddatblygu wrth ochr y sgiliau eraill trwy ddarllen a defnyddio’r iaith. 

Bydd y camau gweithredu a nodais yn sicrhau gwelliant yn fy safonau ieithyddol fy hun yn ogystal â dylanwadu ar safonau ieithyddol y disgyblion. Gan fod cyn lleied o ddisgyblion yn clywed y Gymraeg adre, mae’n fwy pwysig eto bod athrawon yn darparu model ieithyddol er mwyn annog datblygiad Cymraeg y disgyblion. Gwelaf bod adfyfyrio yn allweddol er mwyn adnabod y meysydd i wella, yna cymryd y camau perthnasol er mwyn sicrhau cynnydd i’r dyfodol gyda’r gobaith o gael miliwn o siaradwyr Cymraeg erbyn 2050. 

Tasg 2
Cynllun gwers 1

	Cynllun Sesiwn – Cyfnod Allweddol 2

	Enw’r hyfforddai: Nia Pringle
	                          
	Cyfeirnod Sesiwn: 
	

	Targed(au) personol o ran SAC: 
	

	Grŵp blwyddyn: 
	3
	Nifer y dysgwyr: 29 
	
	ADY(ALN): N/A
	8

	Oedolion ychwanegol: 1
	

	Nod(au) dysgu:


Clustffonau VR- 

Darganfod y gwahaniaethau rhwng gorffennol Cantre’r Gwaelod a’r presennol trwy ddisgrifio’r hyn mae nhw’n gweld/ teimlo trwy ddatblygu eu sgiliau llafar ac ysgrifennu.  

Grŵp adeiladu- 

Defnyddio eu hymwybyddiaeth o luosrifau i rannu er mwyn darganfod y nifer o friciau sydd angen arnom i adeiladu wal gryf.
	Meini prawf llwyddiant:

Datblygu sgiliau gwrando ar ddechrau’r wers yn gwrando ar stori Cantre’r Gwaelod. 

VR:
· Cydweithio’n dda gyda phartner
· Rhannu’r clustffonau VR a chymryd tro yn eu defnyddio
· Defnyddio sgiliau llafar i drafod yr ansoddeiriau ac enwau 
· Ysgrifennu’r ansoddeiriau i lawr ar fwrdd gwyn e.e. lliwgar, prydferth. (Datblygu sgiliau ysgrifennu) 


Adeiladu:
· Defnyddio sgiliau rhifedd gan luosi a rhannu 
· Hunan asesu ac asesu cyfoedion
· Adeiladu wal sy’n cynnwys gât a’r nifer cywir o friciau. 
· Ymuno’u wal gyda’u ffrindiau i greu wal fawr (her).

	Cysylltiadau â dysgu blaenorol: 

Mae’r disgyblion wedi dysgu/clywed am Gantre’r Gwaelod yn flaenorol ond dim llawer, felly mae’n holl bwysig i egluro’r chwedl ar ddechrau’r wers. 


	Ymdriniaeth o’r cwricwlwm presennol (ystod, sgiliau)

Dyfodol Llwyddiannus (cwricwlwm newydd) 

Dyniaethau

Daearyddiaeth 
	byw yng Nghymru: eu hardal leol ac ymchwilio o leiaf un agwedd ar ddaearyddiaeth Cymru gyfan. 
Hanes 
	defnyddio ystod o ffynonellau gan gynnwys TGCH
	Cyfleu syniadau safbwyntiau a chasgliadau yn fwyfwy annibynnol mewn amrywiaeth o ffyrdd gan gynnwys TGCH
	disgrifio, dadansoddi ac esbonio patrymau a pherthnasoedd, e.e. achosion a chanlyniadau’r digwyddiadau
Mathemateg a rhifedd 
Mathemateg
	galw tablau lluosi 2, 3, 4, 5 a 10 i gof a’u defnyddio i ddatrys problemau lluosi a rhannu 
	cyflwyno data drwy ddefnyddio rhestrau a thablau.
Gwyddoniaeth a Thechnoleg
Technoleg
	Defnyddio ystod o adnoddau a chyfarpar TGCh yn annibynnol ac ar y cyd
	Myfyrio ynghylch eu gwaith, gan werthuso canlyniadau a gwaith dysgu 
Ieithoedd, Llythrennedd a Chyfathrebu
Cymraeg
	esbonio gwybodaeth a syniadau gan ddefnyddio geirfa briodol 
	defnyddio cliwiau gweledol, e.e. darluniau, ffotograffau, diagramau a siartiau, er mwyn gwella dealltwriaeth 
	defnyddio gwybodaeth weledol os yw’n berthnasol, e.e. diagramau wedi’u labelu 
· defnyddio ansoddeiriau ac adferfau i ehangu brawddegau ac ymadroddion syml

	Llythrennedd( FfLlRh)

Llefaredd:

· Siarad: esbonio gwybodaeth a syniadau gan ddefnyddio geirfa briodol 
· Gwrando: gwrando’n ofalus a gwneud cysylltiadau rhwng yr hyn y maent yn ei ddysgu a’r hyn y maent eisoes yn ei wybod 
· Cydweithio a thrafod: siarad yn bwrpasol er mwyn cyflawni tasg mewn grwp. 
Darllen: 
· Strategaethau darllen: 
-darllen testunau gwybodaeth fyr yn annibynnol gan ganolbwyntio 
-defnyddio cliwiau gweledol, e.e. darluniau, ffotograffau, diagramau a siartiau, er mwyn gwella dealltwriaeth 
· Ymateb a dadansoddi:
- defnyddio gwybodaeth o destun wrth drafod neu wrth ysgrifennu 
-gydag anogaeth, ystyried yr hyn y maent wedi ei ddarllen/gwylio gan ymateb ar lafar ac yn ysgrifenedig i’r syniadau, yr iaith a’r cyflwyniad
-gwneud cysylltiadau rhwng yr hyn y maent yn ei ddarllen a’r hyn y maent eisoes yn ei wybod a’i gredu am y pwnc. 
Ysgrifennu: 
· Ystyr, dibenion, darllenwyr:
-cynnwys manylion, gwybodaeth neu sylwadau perthnasol yn eu gwaith ysgrifennu 
· Strwythur a threfn: 
-defnyddio gwybodaeth weledol os yw’n berthnasol, e.e. diagramau wedi’u labelu 
· Iaith: 
-defnyddio iaith sy’n briodol ar gyfer ysgrifennu, gan gynnwys Cymraeg safonol 
-defnyddio geirfa sy’n gysylltiedig â’r pwnc neu â chyd-destun y pwnc 
-defnyddio ystod gynyddol o eirfa ddychmygus 
· Cystrawen, Atalnodi, Sillafu a Llawysgrifen:
-defnyddio ansoddeiriau ac adferfau i ehangu brawddegau ac ymadroddion syml 
-sillafu pob gair aml ei ddefnydd yn gywir 
-cynhyrchu llawysgrifen ddarllenadwy a chyflwyno’u gwaith mewn modd priodol gan gyfuno llythrennau mewn ambell air. 

	Rhifedd(FfLlRh)

Adeiladu-

· Egluro canlyniadau a gweithdrefnau’n glir drwy ddefnyddio ieithwedd fathemategol
· Galw tablau lluosi 2, 3, 4, 5 a 10 i gof a’u defnyddio i ddatrys problemau lluosi a rhannu


	FfCD
Cwricwlwm presennol

· Defnyddio meini prawf llwyddiant fel cynllun i gwblhau tasg ddigidol

Camau cynnydd newydd

· Cydweithio gyda phartner ar ddarn o waith digidol.
Defnyddio dyfeisiau digidol o fewn
amgylchedd, amser a chyd-destun rheoledig, e.e. defnyddio dyfais am gyfnod penodol ac er mwyn sicrhau canlyniad penodol.
	Meddwl

Ysgogi sgiliau, gwybodaeth a dealltwriaeth flaenorol
	ADCDF

Dewis a phenderfyniadau- dylid rhoi cyfleoedd I ddysgwyr gael cymryd rhan mewn agweddau gan helpu I wneud penderfyniadau

Hunaniaeth a diwylliant- dylid rhoi cyfleoedd i ddysgwyr gael cydnabod eu bod yn ddinasyddion byd-eang mewn byd sy’n rhyng-ddibynnol.
	YCC

Dysgu am Gymru. 

	




	Amser

	Gweithgareddau, trefnu a rheoli’r sesiwn
	Cwestiynau  allweddol / Asesu ar gyfer dysgu

	10
	Cyflwyniad
	

	
	
	Dangos lluniau o’r chwedl Cantre’r Gwaelod i gael y plant i ddyfalu beth yw thema’r wers. 
	Darllen stori Cantre’r Gwaelod i’r dosbarth.
	Dangos map o Gymru a ble’r oedd Cantre’r Gwaelod 
	Sŵn storm yn taro. Gwaeddu pawb o dan y bwrdd! Mae’r storm yn taro! Mae’n rhaid i ni amddiffyn yr ysgol! 
· Holi- sut gallwn ni amddiffyn yr ysgol i gadw’r dŵr allan?
	

	
	
	· Beth yw thema’r wers heddiw?
· Beth oedd enw’r storm wythnos diwethaf? 
· Sut y gallwn ni amddiffyn yr ysgol?
· Pa ddeunyddiau sy’n addas ar gyfer adeiladu wal cryf?
· Ble yng Nghymru oedd Cantre’r Gwaelod?
· Sut y daeth y dŵr i mewn?

	
	
	

	
	
	

	
	
	

	
	
	

	
	
	

	
	
	

	
	
	

	40
	Prif weithgareddau
	

	
	
Cerddoriaeth Cantre’r Gwaelod, sef y môr, yn chwarae yn y cefndir. Wedi penderfynu cynnal 4 gweithgaredd gan mai bwriad y cwricwlwm newydd yw creu dysgwyr annibynnol. 
Grŵp 1: Clustffonau VR 

Byddai’r disgyblion yma’n edrych ar luniau o Gantre’r Gwaelod cyn y storm ac yna lluniau o Gantre’r Gwaelod nawr trwy wisgo’r clustffonau VR a’u cymharu gan ddisgrifio’u teimladau a defnyddio ansoddeiriau. (Sgiliau llafar) 
	Bydd y plant yn gweithio mewn partneriaid i rannu’r clustffonau. Bydd partner 1 yn edrych ar lun o Gantre’r Gwaelod cyn y storm wrth i bartner 2 ysgrifennu lawr yr hyn a wela partner 1. Yna byddant yn cyfnewid, lle bydd partner 2 yn edrych ar luniau o Gantre’r Gwaelod nawr gan ddisgrifio’r hyn a wela wrth i bartner 1 ei gofnodi. (Sgiliau ysgrifennu)
	Bydd enghreifftiau ar gael i’r disgyblion gwan er mwyn rhoi hwb iddynt. 
	Ar ôl ysgrifennu popeth lawr, byddai’r partneriaid yn trafod a chymharu’r ddwy gan ysgrifennu brawddegau byr e.e. tawelwch lle bu hapusrwydd.   

Grŵp 2: Adeiladu wal gyda briciau 
	Yn gyntaf bydd angen cwblhau’r daflen waith er mwyn darganfod faint o friciau bydd angen arnynt i adeiladu’r wal e.e. 1 bric = 4m ac mae angen wal 48m. Faint o friciau felly?
	Bydd gan y grwpiau gwan tabl 4 o’u blaen os oes eisiau’r cymorth ychwanegol. 
	Bydd yno hefyd tabl 4 ar gael i’r grwpiau eraill ond wedi ei dorri hanner fel bod angen i’r grwpiau gweithio allan gweddill y tabl. 
	Ni fydd gan y disgyblion MAT adnodd i’w helpu heblaw eu bod angen cymorth er mwyn eu herio nhw. 
	Ar ôl darganfod nifer y briciau, bydd angen trafod pwysigrwydd bod yn ddiogel wrth adeiladu felly bydd angen gwisgo helmed a gwisg adeiladu i gadw’n ddiogel. (Sgiliau llafar) 
	Ar ôl adeiladu’r wal, bydd disgwyl i’r disgyblion asesu cyfoedion felly byddent yn cyfri briciau eu ffrindiau i sicrhau eu bod y nifer yn gywir. 
	Os ydynt yn gorffen yn gynnar, eu her yw cyfuno pob wal er mwyn creu un wal enfawr i amddiffyn yr ysgol.

Ar ôl ugain munud, byddai’r grwpiau yn cyfnewid fel bod pob disgybl yn cymryd rhan yn y ddau weithgaredd. 


	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	10
	Diweddglo
	

	
	Ar ôl tacluso, pawb tu ôl cadeiriau.  
Holi cwestiwn fesul bwrdd. Rhoi 30 eiliad i bob grŵp trafod yr ateb. Os ydynt yn ateb y cwestiwn yn gywir, gallent wneud rhes wrth y drws i fynd allan i chwarae. Wrth gerdded allan, byddaf yn gwobrwyo’r plant gyda medal os ydynt wedi gweithio’n dda ac wedi gwrando. 
Cwestiynau:
	Ble yng Nghymru oedd Cantre’r Gwaelod?
	Beth ddigwyddodd i Gantre’r Gwaelod?
	Beth oedd enw’r Brenin o’r chwedl?
· Beth oedd rhaid adeiladu i amddiffyn Cantre’r Gwaelod?
	

	
	
	

	
	
	

	
	
	

	
	
	

	
	
	

	
	
	

	
	
	










Cynllun gwers 2

	1B

	Cynllun Sesiwn – Cyfnod Allweddol 2

	Enw’r hyfforddai: Nia Pringle
	                          
	Cyfeirnod Sesiwn: 
	

	Targed(au) personol o ran SAC: 
	

	Grŵp blwyddyn: 
	3
	Nifer y dysgwyr: 29 
	
	ADY(ALN): N/A
	8

	Oedolion ychwanegol: 1
	

	Nod(au) dysgu:


Minecraft- Dewis y deunyddiau cywir er mwyn adeiladu wal cryf gan ddefnyddio Minecraft a disgrifio’r wal trwy ddefnyddio ansoddeiriau a brawddegau llawn. 

Arbrawf crafu- Didoli’r deunyddiau yn ôl eu cryfder a phenderfynu fel grwp pa ddeunyddiau sy’n addas ar gyfer adeiladu wal. 
 
	Meini prawf llwyddiant:

Datblygu sgiliau darllen a gwrando ar ddechrau’r wers yn darllen stori Cantre’r Gwaelod wrth i’r athrawes ail-ddarllen y stori. 
 
Minecraft:
· Creu rhestr o ddeunyddiau addas ar gyfer adeiladu wal trwy adnabod y rhai sy’n anaddas (Datblygu sgiliau ysgrifennu)
· Defnyddio sgiliau technolegol i adeiladu wal ar yr ap Minecraft
· Defnyddio sgiliau ysgrifennu i ddisgrifio’r wal gan ddefnyddio ansoddair/ geiriau ac enwi’r deunyddiau a ddefnyddir. 
· Adeiladu wal cryf, creadigol a diddos. 

Arbrawf crafu:
· Cynnal yr arbrawf yn yr awyr agored 
· Darllen y cardiau i adnabod enw pob deunydd
· Gweithio fel grŵp i grafu’r deunyddiau i ddarganfod eu cryfder (Datblygu sgiliau llafar)
· Didoli’r deunyddiau mewn i grwpiau cryfder a gosod mewn trefn o’r wanaf i’r cryfaf
· Creu siart yn dangos y deunyddiau o’r wanaf i’r cryfaf (her). (Datblygu sgiliau ysgrifennu)


	Cysylltiadau â dysgu blaenorol: 

Mae’r disgyblion wedi clywed a gwneud gwaith ar Gantre’r Gwaelod y wers ddiwethaf. Mae’r sesiwn yma felly’n dilyn ymlaen o’r wers flaenorol. 


	Ymdriniaeth o’r cwricwlwm (ystod, sgiliau)

Dyfodol Llwyddiannus

Dyniaethau

Daearyddiaeth 
	byw yng Nghymru: eu hardal leol ac ymchwilio o leiaf un agwedd ar ddaearyddiaeth Cymru gyfan. 
Hanes 
	defnyddio ystod o ffynonellau gan gynnwys TGCH
	Cyfleu syniadau safbwyntiau a chasgliadau yn fwyfwy annibynnol mewn amrywiaeth o ffyrdd gan gynnwys TGCH
	disgrifio, dadansoddi ac esbonio patrymau a pherthnasoedd, e.e. achosion a chanlyniadau’r digwyddiadau
Gwyddoniaeth a Thechnoleg
Technoleg
	Defnyddio ystod o adnoddau a chyfarpar TGCh yn annibynnol ac ar y cyd
	Myfyrio ynghylch eu gwaith, gan werthuso canlyniadau a gwaith dysgu 
Gwyddoniaeth
Dylid rhoi cyfleoedd iddynt astudio: 
	Cyfleu eu gwaith yn glir trwy siarad, ysgrifennu, siartiau, tablau. 
	Yr arsylwadau neu’r mesuriadau y mae angen eu gwneud
	Yr offer a’r technegau y mae eu hangen ar gyfer yr ymholiad 
Ieithoedd, Llythrennedd a Chyfathrebu
Cymraeg
	esbonio gwybodaeth a syniadau gan ddefnyddio geirfa briodol 
	defnyddio cliwiau gweledol, e.e. darluniau, ffotograffau, diagramau a siartiau, er mwyn gwella dealltwriaeth 
	defnyddio ansoddeiriau ac adferfau i ehangu brawddegau ac ymadroddion syml. 

	Llythrennedd( FfLlRh)

Llefaredd:
· Siarad- esbonio gwybodaeth a syniadau gan ddefnyddio geirfa briodol 

· Gwrando- gwrando’n ofalus a gwneud cysylltiadau rhwng yr hyn y maent yn ei ddysgu a’r hyn y maent eisoes yn ei wybod 

· Cydweithio a thrafod- siarad yn bwrpasol er mwyn cyflawni tasg mewn grwp. 
Darllen:
· Strategaethau darllen- darllen testunau gwybodaeth fer yn annibynnol gan ganolbwyntio 
-adnabod sut mae testunau’n cael eu trefnu, e.e. rhestri, pwyntiau â rhifau, diagramau â saethau, tablau a phwyntiau bwled 
· Ymateb a  dadansoddi- defnyddio gwybodaeth o destun wrth drafod neu wrth ysgrifennu 
Ysgrifennu: 
· Strwythur a threfn- defnyddio gwybodaeth weledol os yw’n berthnasol, e.e. diagramau wedi’u labelu 
· 
· Iaith- defnyddio iaith sy’n briodol ar gyfer ysgrifennu, gan gynnwys Cymraeg safonol 
· 
· Cystrawen, Atalnodi, Sillafu a Llawysgrifen- defnyddio patrymau a chystrawennau naturiol y Gymraeg a dechrau meithrin cywirdeb wrth ysgrifennu, e.e. rhedeg rhai berfau ac arddodiaid, 
-defnyddio ansoddeiriau ac adferfau i ehangu brawddegau ac ymadroddion syml 


	Rhifedd(FfLlRh)

· trosglwyddo sgiliau mathemategol i amrywiaeth o gyd-destunau a sefyllfaoedd bob dydd
· dewis a llunio siartiau, diagramau a graffiau priodol a chanddynt raddfeydd addas.


	FfCD
Cwricwlwm presennol

	Defnyddio meini prawf llwyddiant fel cynllun i gwblhau tasg ddigidol

Camau cynnydd newydd

Defnyddio dyfeisiau digidol o fewn
amgylchedd, amser a chyd-destun rheoledig, e.e. defnyddio dyfais am gyfnod penodol ac er mwyn sicrhau canlyniad penodol.
	Meddwl

Ysgogi sgiliau, gwybodaeth a dealltwriaeth flaenorol
	ADCDF

Dewis a phenderfyniadau- dylid rhoi cyfleoedd i ddysgwyr gael cymryd rhan mewn agweddau gan helpu i wneud penderfyniadau

Hunaniaeth a diwylliant- dylid rhoi cyfleoedd i ddysgwyr gael cydnabod eu bod yn ddinasyddion byd-eang mewn byd sy’n rhyng-ddibynnol.
	YCC

Dysgu am Gymru. 

	




	Amser

	Gweithgareddau, trefnu a rheoli’r sesiwn
	Cwestiynau  allweddol / Asesu ar gyfer dysgu

	10
	Cyflwyniad
	

	
		Athrawes darllen stori ‘Cantre’r Gwaelod’ i’r dosbarth. Byddai’r disgyblion yn darllen y stori eu hunain wrth wrando ar yr athrawes. 



	

	
	
	· Beth yw thema’r wers heddiw?
· Sut gallwn ni amddiffyn yr ysgol?
· Pa ddeunyddiau sy’n addas ar gyfer adeiladu wal cryf?
· Ble yng Nghymru oedd Cantre’r Gwaelod?
· Sut daeth y ddŵr i mewn?

	
	
	

	
	
	

	
	
	

	
	
	

	
	
	

	
	
	

	
	
	

	40
	Prif weithgareddau
	

	
	
Cerddoriaeth Cantre’r Gwaelod, sef y môr, yn chwarae yn y cefndir. Wedi penderfynu cynnal 4 gweithgaredd gan mai bwriad y cwricwlwm newydd yw creu dysgwyr annibynnol. 

Grŵp 1: Defnyddio’r ardal allanol ar gyfer arbrawf crafu 
	Gweithio fel grŵp i grafu deunyddiau gwahanol i ddarganfod beth fydd orau i ddefnyddio i adeiladu wal gryf. (Sgiliau llafar) 
	Gan ei bod yn weithgaredd allanol, bydd cyfle i’r disgyblion arllwys dŵr ar y deunydd i’w weld os fydd dŵr yn ei wanhau neu beidio. Bydd angen sicrhau bod yr un faint o ddŵr yn cyffwrdd â phob deunydd er mwyn sicrhau ei fod yn brawf teg.
	Byddant yn didoli’r deunyddiau o’r lleiaf i’r mwyaf ac yna byddant yn gosod enwau’r deunyddiau mewn siart.
	Bydd siart wedi’i chreu yn cael ei ddosbarthu i’r grwpiau gwan lle bydd disgwyl iddynt ysgrifennu enwau’r deunyddiau yn unig gan fod y golofn dde wedi’i llenwi yn barod. 
	Ar gyfer yr unigolion MAT, rhoddir esiampl o dabl ond bydd disgwyl iddynt greu’r tabl eu hunain. (Sgiliau ysgrifennu) 
	Ar gyfer gweddill y disgyblion, byddent yn derbyn tabl gwag a bydd disgwyl iddynt lenwi’r ddwy golofn i mewn. (Sgiliau ysgrifennu)

Grwp 2: Adeiladu wal gan ddefnyddio Minecraft
	Creu rhestr (gan ddefnyddio’r mat eirfa) o’r deunyddiau addas er mwyn adeiladu wal cryf e.e. briciau’n gryf, pren ddim cystal. (Sgiliau ysgrifennu)
	Dangos esiampl o wal sydd wedi cael ei hadeiladu er mwyn cryfhau eu dealltwriaeth o’r dasg. 
	Byddent wedyn yn adeiladu’r wal gan ddefnyddio’r ap Minecraft, trwy sicrhau eu bod yn cyflawni’r meini prawf llwyddiant o adeiladu wal gryf, creadigol a diddos (waterproof). 
	Ar ôl creu’r wal, byddent yn disgrifio eu wal gan ddefnyddio ansoddeiriau megis ‘lliwgar, cryf’ ac egluro’r deunyddiau a ddefnyddir. (Sgiliau ysgrifennu, darllen)
	Bydd gan y disgyblion MAT enghraifft ond bydd disgwyl iddynt ysgrifennu’r brawddegau’n annibynnol.
	Ar gyfer disgyblion sydd o bosib methu ysgrifennu’n annibynnol, bydd taflen waith lle ond cylchi bydd angen gwneud. 
	Ar gyfer y disgyblion sydd angen bach o   
            gymorth, bydd taflen gyda dechrau  
            brawddegau arni a bydd disgwyl i’r unigolion gwblhau’r frawddeg. (Sgiliau darllen)

[bookmark: _GoBack]Ar ôl ugain munud, bydd y grwpiau yn cyfnewid fel bod pob disgybl yn cymryd rhan yn y ddwy weithgaredd. 
 
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	10
	Diweddglo
	

	
	Ar ôl tacluso, pawb tu ôl cadeiriau.  
Holi cwestiwn fesul bwrdd. Rhoi 30 eiliad i bob grŵp trafod yr ateb. Os ydynt yn ateb y cwestiwn yn gywir, gallent wneud rhes wrth y drws i fynd allan i chwarae. 

Cwestiynau:
	Pa ddeunyddiau oedd y cryfaf i adeiladu wal cryf?
	Pa ddeunyddiau ni fyddwch yn defnyddio er mwyn adeiladu wal cryf?
· Ym mha ran o Gymru oedd Cantre’r Gwaelod?

